Vita:Tirana

message: Kedves Szerkesztők!
Mit ajánlanátok még megírni ebbe a szócikkbe, hogy ne legyen csonk? Igazából úgy érzem, már csak jelentéktelen dolgokat tudnék belerakni. Saját szakállra meg nem akarom levenni a csonkteget.
Pasztilla 2006. szeptember 19., 20:27 (CEST)

message: Szerintem a fenti nem helyes, mivel az Ishëm a Lanë illetve a Tirana folyó alsó szakasza.  Fransvannes 2007. május 24., 13:58 (CEST)
replies: text: Szia, Frans! Egész pontosan úgy igaz, hogy a város mellett összefolyó Tirana és Lana neve többé nem Tirana vagy Lana, hanem Ishëm. Ettől függetlenül e folyószakaszokat így nevezik, külön-külön, abban lehet igazad, hogy a "partján" csak a Tiranára és a Lanára igaz, talán helyénvalóbb lenne "folyásánál"-t közbeiktatni, már amennyiben fontosnak tartjuk az Ishëm említését. Pasztilla 2007. május 25., 16:27 (CEST)
thread_title: az Ishëm, a Lanë és a Tirana folyók partján

message: Bennó kérdezte kommentben (mert vitalapról, pláne az én szerkesztői vitalapomról még nem hallott), hogy miként értendő Tirana olaszos hangulata és miért a második világháborúnak köszönhető, miért nem a földrajzi közelségnek? A válasz a cikkben, az olaszok közelségének semmi köze, a 20. század elején Tirana egy porbafingó (valaha szebb időket látott) muszlim falu volt, mígnem megtették Albánia fővárosává, s a második világháborús olasz megszállás során két olasz építészre bízták a városkép kialakítását, egészen pontosan a jó fasiszta minta alapján, és ezekben az években alakult ki a kvázi-városias Tirana, amire aztán a kommunizmus rátette a magáét jócskán. Pasztilla 2009. június 11., 14:33 (CEST)
Ebben az esetben viszont eztet kellene odaírni, mert emígy nem volt világos, hogy a hatás valamiféle mágikus szupervíziónak köszönhető, vagy a tiranai építészek olasz szeretőinek vagy minek.
Oldalvisszavágás: nem láttam a lapon, hogy P-tulajdonban volna, és amúgy is világos volt, hogy rá fogsz találni a kérdésre...  Bennófogadó 2009. június 11., 14:35 (CEST)
replies: text: Mondom, hogy ott van a szócikkben. Odaírható még egyszer. Azt meg tudhatnád, hogy minden albánszócikk az enyimé mindenestül, a Wikipédiának túró küze nincs hozzájuk, és soha senki nem nyúlhat hozzájuk, különösen nehezen tűröm irreleváns kommentek beszúrását. Pasztilla 2009. június 11., 14:38 (CEST)

text: Az olaszok födlrajzi közelsége effektíve kevés albán településre nyomta rá a bélyegét, tkp. a néhány velencei köztársasági nyomokat nem tekintve talán Saranda, Vlora és Shëngjin bír némi olaszos jelleggel, de ezek is azért, mert az olaszok megszállták őket, és alakítgatták az addig jellegtelen településeket. A fogalmazás mindazonáltal tényleg nem volt a legszerencsésebb, 20. századi olasz építészeti-városépítészeti motívumok visszaköszönését hiba volt olaszos hangulatnak titulálni. Pasztilla 2009. június 11., 14:37 (CEST)
thread_title:  Az olaszos hangulatú Tirana 

message: Melyik a hivatalos albán városnév: a Tirana, vagy a Tiranë, mert még az albánok is összevissza írják. - CFC vita 2009. június 19., 16:36 (CEST)
replies: text: Dehogy használják összevissza, ilyen az albán nyelv  Az albán főneveknek, s köztük a tulajdonneveknek is van határozatlan és határozott alakjuk. Az albánban a határozottságot nem a főnevet megelőzp névelő fejezi ki, mint például nálunk, hanem végartikulus, azaz egy a szótőhöz csapott hangzó. Tiranë a határozatlan, Tirana a határozott alak (lásd még Shkodër / Shkodra, Durrës / Durrësi).

text: Na mármost, hogy térképek megírásánál és nem albán szövegkörnyezetben melyik alakot és hogyan használjuk, ebben a vonatkozásban több gyakorlat is ismert. Ha érdekel, kifejthetem.

text: Tirana egyébként ez utóbbi szempontból nem kérdés, a magyarban így honosodott meg. Pasztilla 2009. június 19., 20:04 (CEST)
thread_title:  Melyik a hivatalos városnév?